Istun mina rahulikult arvutitoas, kuulan lemmikplaati ja klõbistan sukavardaid, kui järsku tunnen, et miskit haiseb. Ilgelt haiseb kohe. Nonii - mõtlesin, nüüd on mingi hiir kuskile põranda alla ää koolend. Või  siis kapitaha. Hakkan siis nagu jahikoer ninaga jälge ajama. Tundub, et tulebki kapi tagant. Kutsun mehe appi, et kuule, tule nihutame seda kappi natuke, et saaks haisust lahti. Nu on need mehed ikka õrnukesed küll - hea, et veel gaasimaski endale ette ei pannud - küll hädaldas, et tema lämbub kohe ära. Aga kapi nihutamisest ei tulnud midagi välja - kapp ju raamatuid pilgeni täis. Hakkan siis kapiriiuleid tühjendama, et saaks kapi seinast eemale. Aga töö käigus tundub mulle, et see hais ikka ei tule mitte  sealt kapi tagant. Nuusin siis edasi - kutsusin röövliplika ka appi kutsumängu mängima. Ja varsti oligi meil süüdlane käes. Hais tuli aknapoolt. Ja kui täpsustada - siis aknalaualt. Nu aru ma ei saa, kuidas saab keegi nii ilus ja effektne olles niimoodi haiseda: